PREVERITE ALI PRI VAS OBSTAJA TVEGANJE, DA STE OKUŽENI Z VIRUSOM HEPATITISA C (70 % OKUŽENIH NE VE, DA SO OKUŽENI).

Določene skupine ljudi imajo zaradi izpostavljenosti določenemu tveganju večjo možnost, da so okužene z virusom hepatitisa C.

**VPRAŠALNIK**

▶ Ali ste kadarkoli pred letom 1993 prejeli kri ali krvne pripravke?

▶ So vas tetovirali ali vam izdelali »piercing« v nestrokovni delavnici?

▶ Ali ste zdravstveni delavec in ste pri svojem delu izpostavljeni krvi ali krvnim pripravkom?

▶ Ali ste se kadarkoli naključno zbodli z odvrženo iglo?

▶ Ali ste se vi ali vaš partner kadarkoli zdravili zaradi spolno prenosljive okužbe?

▶ Ali živite v skupnem gospodinjstvu z osebo, ki je okužena z virusom hepatitisa C?

▶ Ali ste ožji družinski član osebe, ki je okužena z virusom hepatitisa C?

▶ Ali ste okuženi z virusom hepatitisa B ali virusom HIV?

▶ Ali imate bolezen ledvic in se zdravite s hemodializo?

▶ Ali imate hemofilijo?

▶ Ali so vam presadili organ?

▶ Ali ste kdaj bivali v zaporu?

▶ Ali ste kdaj sodelovali pri vojaških misijah v tujini?

▶ Ali ste kadarkoli njuhali droge (sedaj ali v preteklosti)?

▶ Ali ste si kadarkoli vbrizgali drogo (sedaj ali v preteklosti)?

**Če boste na katerokoli vprašanje odgovorili pritrdilno, vam svetujemo, da se testirate in preverite ali ste se morda okužili z virusom hepatitisa C.**

**V Sloveniji se lahko vsak ponedeljek med 12. in 14. uro brezplačno in anonimno testirate na okužbo z virusoma hepatitisa B in C na Kliniki za infekcijske bolezni in vročinska stanja UKC Ljubljana, Japljeva ul.2.**

*Vir: Okužba z virusom hepatitisa C, brošura za splošno javnost; strokovni pregled: prof.dr. M.Matičič, dr. med., Klinika za infekcijske bolezni in vročinska stanja UKC Ljubljana*